Jež u magli
Jež u magli () je sovjetski kratki animirani film iz 1975. godine. Režiser filma je Juri Norštejn.

Producent filma je studio Sojuzmultfilm iz Moskve. 
Autor scenarija je Sergej Kozlov, koji je objavio i knjigu pod istim naslovom. Godine 2006, Norštejn je izdao knjigu u kojoj je naveo sebe i Kozlova kao ko-autore. Trajanje filma je 10 minuta i 29 sekundi.

Ovaj film je veoma cenjen među svetskim animatorima i smatra se za klasik žanra animacije. Kvalitet filma se ne oslanja prvenstveno na priču, već na inovativnu i detaljnu animaciju, kao i emotivno dočaravanje atmosfere.

Priča 
Središnji likovi su jež i njegov prijatelj mali medved. Oni se svako veče sastaju da piju čaj, razgovaraju i broje zvezde. Jednog dana jež je na putu ka svom prijatelju u šumi ugledao belog konja u magli. Vučen radoznalošću, jež odlučuje da istraži maglu. Tamo se izgubio i naišao na mnoga zastrašujuća bića, kao što su sova ili slepi miš, ali i na prijateljski nastrojene psa i ribu.

Izvori

Spoljašnje veze 
 
 Hedgehog in the Fog  na sajtu Keyframe 
 Klub ljubitelja filma „Jež u magli“
 Priča sa ilustracijama

Sovjetski filmovi
Animirani filmovi
Kratki filmovi